Kauden avausosakilpailussa tallin kuljettajat Rolf Stommelen ja Brian Redman käyttivät vielä TS7-autoa, koska TS9-auto ehti valmistua Surteesin omaan käyttöön. Kilpailussa Surtees keskeytti ja Stommelen sekä Redman jäivät pistesijoitusten ulkopuolelle. Kauden parhaan tuloksen talli sai Italian osakilpailusta, missä kesken kauden talliin tullut Mike Hailwood oli neljäs (viisi kuljettajaa oli alle sekunnin sisällä toisistaan maaliviivalle tultaessa). Talli sijoittui jälleen lopputuloksissa kahdeksanneksi.